Մեր անդամակցությունը ԵԱՏՄ-ին և ակտիվ մասնակցությունը ՀԱՊԿ-ին գալիս է ամբողջացնելու հայ-ռուսական ռազմավարական գործընկերության պատկերը: Դա շատ պարարտ է հող ստեղծում, որ մենք կարողանանք ամենաանկեղծ դիրքերից ռուսների հետ քննարկել ամենաբարդ հարցերը, որոնք հաճախ ծագել և ծագում են: Մեր երկրները համագործակցում են ամենաբարձր մակարդակով, տարեկան մի քանի անգամ հանդիպում են մեր նախագահները, վարչապետները: Ի տարբերություն շատ այլ երկրների հետ հարաբերությունների, որոնց հետ օրինակ պարտադիր է արտգործնախարարությունների շփումը, դեսպանատների, հյուպատոսարանների ներգրավումը, հայ-ռուսական հարաբերություններն այնքան խորն են և բազմակողմանի, որ ամեն հիմնարկ իր գործընկեր հիմնարկի հետ ուղիղ շփվում է, ամեն նախարարություն իր գործընկեր գերատեսչության հետ ուղիղ շփվում է: Նույնը նաև հասարակական կազմակերպությունների և կուսակցությունների դեպքում: